יאיר כץ

יאיר כץ (נולד ב-23 בספטמבר 1980) הוא מזכיר ארגון העובדים הארצי של עובדי התעשייה האווירית לישראל.

 ביוגרפיה 
כץ נולד ברמת גן ועד לגיוסו לצה"ל, התגורר בבני ברק. למד בבית הספר היסודי "הגבעה" בבני ברק (מה שכיום סמינר חרדי לבנות "תהילה").
הוא בנם הצעיר של רותי ושל חיים כץ, שר בממשלה, ולו שני אחים גדולים.

הוא החל את שירותו הצבאי בשנת 1999 כלוחם ביחידת דוכיפת, משם יצא לקורס קצינים וסיים את שירותו כסגן מפקד בית הספר לקליעה במתקן אדם.

כץ הוא בוגר אוניברסיטת בן-גוריון בנגב בהנדסת תעשייה וניהול ובעל תואר שני במנהל עסקים מהאוניברסיטה הפתוחה. בנוסף, הוא בוגר תוכנית "מעוז" ולמד קורס בניהול באוניברסיטת הרווארד.

בשנת 2009 החל לעבוד בתעשייה האווירית לישראל כמהנדס תכנון ובקרה. במסגרת עבודתו בחברה כיהן כראש צוות בקרת פרויקטים במפעל טילים בתעשייה האווירית האמון על פרויקטים בשווי מאות מיליוני דולרים.

בשנת 2017 נחקר באזהרה יחד עם אביו חיים כץ במסגרת חשד שניהל רשימות עובדים שלא התפקדו למפלגת הליכוד. הפרקליטות סגרה את התיק בשנת 2020 בטענה כי "אין בטענות משום עבירות פליליות".

 ייצוג עובדים 
ממוזער|יאיר כץ (במרכז) במהלך סיור שנערך לנשיא המדינה יצחק הרצוג במתקני התעשייה האווירית, לצד המנכ"ל בועז לוי ויו"ר הדירקטוריון עמיר פרץ.
בשנת 2013 נבחר כץ לנציג המהנדסים במפעל מבת שביהוד. לאחר שנתיים וחצי התמודד לתפקיד יו"ר נציגות המהנדסים בארגון הארצי של עובדי תע"א (ייצוג של 6,000 מהנדסים בתע"א) ונבחר. בין הישגיו הבולטים ניתן למנות את הסכמי השכר של המהנדסים והסדרת הזכאות האקדמית למדורגי המחקר. במאי 2018 נבחר לתפקיד מזכיר הארגון הארצי של עובדי תע"א, המאגד תחתיו את חמשת ארגוני העובדים בחברה, לאחר שקיבל למעלה מ-90% מהקולות בבחירות. בתפקיד זה כץ מייצג את 15,000 העובדים של התע"א.

בין הישגיו בוועד העובדים:
 ⁠חתימה על הסכמים קיבוציים לטובת עובדי החברה
 ⁠הוביל שינוי ארגוני משמעותי שכלל המלצה על מבנה חדש שאושר על ידי הדירקטוריון – מיזוג של 3.5 יחידות עסקיות ליחידה אחת, שאפשר את הצלחת תחום התעופה האזרחית.
 ⁠יזם שינוי במבנה השכר בחברה – מעבר לשכר מבוסס תוצאות ומודל בונוסים דיפרנציאלי המעודד מצוינות, בשיתוף הנהלת החברה.
 ⁠⁠הוביל תהליך הכנה להנפקה (IPO) – יצר מעורבות ואמון בקרב קהלים מגוונים בעלי אינטרסים שונים: הנהלת החברה, העובדים והממשלה.
 ⁠הוביל לשיפור מערך ההסעדה בחברה וקידום מהפכת תרבות ופנאי בארגון והשקעה גדולה בסל רווחה מוגדל.
 ⁠⁠קידום חלוקת בונוסים כספיים לראשונה לעובדי החברה
 ⁠⁠קידום הליך מיתוג מחדש לארגון העובדים שכלל אתר אינטרנט ואפליקציה ארגונית
 ⁠⁠בסוף שנת 2020 הוביל החלטה לוועדת שרים לענייני הפרטה שאישרה את הנפקת מניות מיעוט בחברה אך ורק באישור ארגון העובדים.

 חיים אישיים 
נשוי לאודליה ולהם שלוש בנות.

 קישורים חיצוניים 

יאיר כץ ברשת הטיק-טוק
יאיר כץ ברשת X

הערות שוליים

קטגוריה:ראשי ועד עובדים בישראל
קטגוריה:סגל התעשייה האווירית לישראל
קטגוריה:בוגרי תיכון בליך
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1980